El e președintele dorit de Dan Petrescu! A recunoscut în direct la TV
Dan Petrescu a revenit la CFR Cluj, iar la prima conferință de presă a anunțat că a discutat cu finanțatorul și despre un posibil nou președinte.
Antrenorul fostei campioane nu a vrut să-i rostească numele, însă Dani Coman a intrat în direct la Digisport și a recunoscut că despre el este vorba.
"Da, sigur la mine se gândește", a spus Coman, la Digisport.
Dani Coman este liber de contract după despărțirea de FC Hermannstadt și este curtat în momentul de față și de Rapid, care pregătește o câteva modificări radicale al nivelul conducerii după dezastrul din acest sezon.
Ce a spus Dan Petrescu despre viitorul președinte al CFR Cluj
"Eu aș vrea ceva, dar nu vreau să spun. Pentru că patronul decide, nu eu. Voi știți.
Da, e din fotbalul românesc. Normal, doar nu vrei să chem străini în funcția de președinte. Jucători coreeni mi-aș dori, dar conducători numai din România", a spus Dan Petrescu, la conferința de presă.
Cristian Balaj, fostul președinte al CFR Cluj, s-a despărțit de ardeleni la începutul lunii aprilie, în aceeași zi cu Adrian Mutu. Fostul arbitru era preşedintele clubului clujean din noiembrie 2021.
Urmăriți SPORT.RO și pe Google News